****

**รายงานการวิเคราะห์ผลการประเมินคุณธรรมและความโปร่งใส**

**ในการดำเนินการของหน่วยงานภาครัฐ**

**ประจำปีงบประมาณ พ.ศ. 2566**

**ของ**

***เทศบาลตำบลบ้านสิงห์***

***อำเภอโพธาราม จังหวัดราชบุรี***

**รายงานการวิเคราะห์ผลการประเมินคุณธรรมและความโปร่งใสในการดำเนินการ**

**ของหน่วยงานภาครัฐ ประจำปีงบประมาณ พ.ศ. 2566**

**ของเทศบาลตำบลบ้านสิงห์**

......................................................................

**คำนำ**

การประเมินคุณธรรมและความโปร่งใส ในการดำเนินงานของหน่วยงานภาครัฐ (Integrity and Transparency Assessment : ITA) ได้ถูกกำหนดเป็นเป้าหมายหรือส่วนหนึ่งของนโยบายและแผนงานระดับประเทศ ซึ่งคณะรัฐมนตรีในการประชุมเมื่อวันที่ 23 มกราคม 2561 ได้มีมติเห็นชอบให้หน่วยงานภาครัฐทุกหน่วยงานให้ความร่วมมือ และเข้าร่วมการประเมินคุณธรรมและความโปร่งใสในการดำเนินงานของหน่วยงานภาครัฐ โดยมีสำนักงาน ป.ป.ช. เป็นหน่วยงานศูนย์กลางในการดำเนินการประเมินในภาพรวม หน่วยงานภาครัฐต้องใช้แนวทางและเครื่องมือการประเมินตามที่สำนักงาน ป.ป.ช. กำหนด

การประเมิน ITA ประจำปีงบประมาณ พ.ศ. 2566 นับเป็นปีที่ 10 ของการดำเนินงาน และ เป็นปีที่ 6 ที่ได้ปรับสู่การประเมินในรูปแบบออนไลน์ โดยมีการพัฒนาร่วมกันกับคณะเศรษฐศาสตร์ จุฬาลงกรณ์มหาวิทยาลัย ในการออกแบบและพัฒนาเครื่องมีการประเมิน โดยได้มีการกำหนดตัวชีวัดทั้งสิ้น 10 ตัวชี้วัด ประกอบด้วย (1) การปฏิบัติหน้าที่ (2) การใช้งบประมาณ (3) การใช้อำนาจ (4) การใช้ทรัพย์สินของราชการ (5) การแก้ไขปัญหาการทุจริต (6) คุณภาพการดำเนินงาน (7) ประสิทธิภาพการสื่อสาร (8) การปรับปรุงระบบการทำงาน (9) การเปิดเผยข้อมูล และ (10) การป้องกันการทุจริต

สำนักปลัดเทศบาลตำบลบ้านสิงห์ จึงขอรายงานผลการประเมินคุณธรรมและความโปร่งใสในการดำเนินการของบเทศบาลตำบลบ้านสิงห์ ประจำปีงบประมาณ พ.ศ. 2566 เพื่อสามารถสะท้อนให้เห็นถึงภาพลักษณ์และเกิดความตระหนักในการบริหารงาน การจัดการข้อมูลข่าวสารให้เป็นระบบระเบียบ และเตรียมความพร้อมในการเปิดเผยข้อมูลต่อสาธารณะ ส่งเสริมให้เกิดการตรวจสอบ มีการกำกับดูแลการดำเนินงานให้มีคุณธรรม และให้ความสำคัญกับความโปร่งใสของหน่วยงานเทศบาลตำบลบ้านสิงห์มากยิ่งขึ้นต่อไป

สำนักปลัดเทศบาล

เทศบาลตำบลบ้านสิงห์

**1. หลักการและเหตุผล**

การประเมินคุณธรรมและความโปร่งใส ในการดำเนินงานของหน่วยงานภาครัฐ (Integrity and Transparency Assessment : ITA)เป็นเครื่องมือในการขับเคลื่อนนโยบายของรัฐเครื่องมือหนึ่ง โดยเป็นเครื่องมือในเชิงบวกที่มุ่งพัฒนาระบบราชการไทยในเชิงสร้างสรรค์มากกว่ามุ่งจับผิด มีวัตถุประสงค์เพื่อให้หน่วยงานภาครัฐทั่วประเทศได้ทราบถึงสถานะ และปัญหาการดำเนินงานด้านคุณธรรมและความโปร่งใสขององค์กร ผลการประเมินที่ได้จะช่วยให้หน่วยงานภาครัฐสามารถนำไปใช้ในการปรับปรุงพัฒนาองค์กรให้มีประสิทธิภาพในการปฏิบัติงาน การให้บริการ สามารถอำนวยความสะดวก และตอบสนองต่อประชาชนได้ดียิ่งขึ้น โดยมีการกำหนดตัวชี้วัดประกอบด้วย 10 ตัวชี้วัด ดังนี้

(1) การปฏิบัติหน้าที่

(2) การใช้งบประมาณ

(3) การใช้อำนาจ

(4) การใช้ทรัพย์สินของราชการ

(5) การแก้ไขปัญหาการทุจริต

(6) คุณภาพการดำเนินงาน

(7) ประสิทธิภาพการสื่อสาร (8) การปรับปรุงระบบการทำงาน

(9) การเปิดเผยข้อมูล (10) การป้องกันการทุจริต

และมีการเก็บข้อมูลการประเมิน ITA จาก 3 ส่วน คือ

**ส่วนที่ 1** แบบวัดการรับรู้ของผู้มีส่วนได้เสียภายใน (Internal Integrity and Transparency Assessment : IIT) มีวัตถุประสงค์เพื่อประเมินระดับการรับรู้ของผู้มีส่วนได้เสียภายในที่มีต่อหน่วยงานของตนเอง ประกอบด้วยตัวชี้วัดที่ (1) (2) (3) (4) และ (5)

**ส่วนที่ ๒** แบบวัดการรับรู้ของผู้มีส่วนได้เสียภายนอก (External Integrity and Transparency Assessment : EIT) มีวัตถุประสงค์เพื่อประเมินระดับการรับรู้ของผู้มีส่วนได้เสียภายนอกที่มีต่อหน่วยงานที่ประเมิน ประกอบด้วยตัวชี้วัดที่ (6) (7) และ (8)

**ส่วนที่ ๓** แบบตรวจการเปิดเผยข้อมูลสาธารณะ (Open Data Integrity and Transparency Assessment : OIT) มีวัตถุประสงค์เพื่อประเมินระดับการเปิดเผยข้อมูลต่อสาธารณะของหน่วยงานเพื่อให้ประชาชนสามารถเข้าถึงได้ ประกอบด้วยตัวชี้วัดที่ (9) และ (10)

**๒. ผลการประเมินคุณธรรมและความโปร่งใสในการดำเนินงาน ของเทศบาลตำบลบ้านสิงห์ 2.1 ประจำปีงบประมาณ พ.ศ. 2566 ในภาพรวมเทศบาลตำบลบ้านสิงห์ได้ 78.30 คะแนน**

เกณฑ์การประเมิน ระดับผลการประเมิน ช่วงคะแนน

ระดับ AA 95 - 100

ระดับ A 85 - 94.99

ระดับ B 75 - 84.99

ระดับ C 65 - 74.99

ระดับ D 55 - 64.99

ระดับ E 50 - 54.99

ระดับ F 0 - 49.99

ผลการประเมินคุณธรรมและความโปร่งใสในการดำเนินงานของ เทศบาลตำบลบ้านสิงห์ ประจำปีงบประมาณ พ.ศ. 2566 โดยภาพรวมหน่วยงานได้คะแนนร้อยละ 78.30 คะแนน มีระดับผลการประเมินอยู่ในระดับ B เมื่อพิจารณาเป็นรายตัวชี้วัดพบว่า

ตัวชี้วัดที่ 1 การปฏิบัติหน้าที่ ได้คะแนน 88.27 คะแนน

ตัวชี้วัดที่ 2 การใช้งบประมาณ ได้คะแนน 71.20 คะแนน

ตัวชี้วัดที่ 3 การใช้อำนาจ ได้คะแนน 83.91 คะแนน

ตัวชี้วัดที่ 4 การใช้ทรัพย์สินของทางราชการ ได้คะแนน 72.49 คะแนน

ตัวชี้วัดที่ 5 การแก้ไขปัญหาการทุจริต ได้คะแนน 77.39 คะแนน

ตัวชี้วัดที่ 6 คุณภาพการดำเนินงาน **ได้คะแนน 88.94 คะแนน**

ตัวชี้วัดที่ 7 ประสิทธิภาพการสื่อสาร **ได้คะแนน 92.28 คะแนน**

ตัวชี้วัดที่ 8 การปรับปรุงระบบการทำงาน ได้คะแนน 87.32 คะแนน

ตัวชี้วัดที่ 9 การเปิดเผยข้อมูลข่าวสาร ได้คะแนน 85.50 คะแนน

ตัวชี้วัดที่ 10 การป้องกันการทุจริต **ได้คะแนน 53.75 คะแนน**

พบว่าตัวชี้วัดด้านประสิทธิภาพการสื่อสาร ได้คะแนนสูงสุดที่ 92.28 คะแนน ส่วนดัชนีชี้วัดด้านการป้องกันการทุจริต ได้คะแนนต่ำสุดที่ 53.75 คะแนน

**2.2 ผลการประเมินคุณธรรมและความโปร่งใสในการดำเนินของเทศบาลตำบลบ้านสิงห์ โดยเปรียบเทียบกับปีงบประมาณ พ.ศ. 2565**

|  |  |  |  |
| --- | --- | --- | --- |
| **ตัวชี้วัด** | **คะแนน**  **ปีงบประมาณ**  **2565** | **คะแนน**  **ปีงบประมาณ**  **2566** | **แนวโน้ม** |
| 1. การปฏิบัติหน้าที่ | 88.90 | 88.27 | ลดลง |
| 2. การใช้งบประมาณ | 80.14 | 71.20 | ลดลง |
| 3. การใช้อำนาจ | 85.71 | 83.91 | ลดลง |
| 4. การใช้ทรัพย์สินของราชการ | 78.46 | 72.49 | ลดลง |
| 5. การแก้ไขปัญหาการทุจริต | 78.17 | 77.39 | ลดลง |
| 6. คุณภาพการดำเนินงาน | 92.30 | 88.94 | ลดลง |
| 7. ประสิทธิภาพการสื่อสาร | 78.16 | 92.28 | เพิ่มขึ้น |
| 8. การปรับปรุงการทำงาน | 86.34 | 87.32 | เพิ่มขึ้น |
| 9. การเปิดเผยข้อมูล | 89.29 | 85.50 | เพิ่มขึ้น |
| 10. การป้องกันการทุจริต | 31.25 | 53.75 | เพิ่มขึ้น |
| **คะแนนเฉลี่ย** | **74.47** | **78.30** | **เพิ่มขึ้น** |

**\*หมายเหตุ** ในหัวข้อที่มีแนวโน้มคะแนนลดลง เป็นการประเมินจากผู้มีส่วนได้เสียภายใน (บุคลากรที่มีการปฏิบัติงานภายในหน่วยงานเกิน 1 ปี)

**3. ผลคะแนนการประเมินในแต่ละด้าน**

**ส่วนที่ 1** **IIT** การเก็บข้อมูลจากบุคลากรในหน่วยงาน ที่ปฏิบัติงานมาไม่น้อยกว่า 1 ปี จำนวน 32 คน เพื่อแสดงความคิดเห็นต่อคุณธรรมและความโปร่งใสของหน่วยงานตนเอง โดยแสดงความคิดตอบสอบถามการรับรู้และความคิดเห็นใน 5 ตัวชี้วัด ได้แก่ (1) การปฏิบัติหน้าที่ (2) การใช้งบประมาณ (3) การใช้อำนาจ (4) การใช้ทรัพย์สินของทางราชการ และ (5) การแก้ไขปัญหาการทุจริต **ได้คะแนนในภาพรวม 78.65 คะแนน**

(ในปีงบประมาณ 2565 ได้คะแนนในภาพรวม 82.28 คะแนน) เมื่อเทียบกับปีที่ผ่านมา ลดลง 3.63 คะแนน

**ปัญหาและข้อเสนอแนะจากหน่วยประเมิน IIT**

1.1 บุคลากรบางรายในหน่วยงานไม่ทราบข้อมูลเกี่ยวกับงบประมาณของหน่วยงาน และแผนการใช้จ่ายงบประมาณประจำปี จึงควรจัดประชุมชี้แจงแผนการใช้จ่ายงบประมาณประจำปีให้แก่บุคลากรภายในหน่วยงาน หรืออาจทำเป็นสื่อประชาสัมพันธ์ในรูปการสรุปข้อมูลเผยแพร่ให้บุคลากรในหน่วยงานได้ทราบ

1.2 บุคลากรบางรายไม่เคยได้เข้าไปมีส่วนร่วมในกระบวนการงบประมาณ ดังนั้นหน่วยงานควรจัดให้บุคลากรในหน่วยงานได้มีส่วนร่วมในการจัดทำแผนดำเนินงาน และแผนการใช้จ่ายงบประมาณ

1.3 บุคลากรบางรายเห็นว่าผู้บังคับบัญชามอบหมายงานตามตำแหน่งหน้าที่ การประเมินผลการปฏิบัติงาน หรือการคัดเลือกผู้เข้ารับการอบรมฯ อย่างไม่เป็นธรรม

1.4 บุคลากรในหน่วยงานบางราย ไม่ทราบแนวปฏิบัติเกี่ยวกับการใช้ทรัพย์สินของทางราชการ หรือการขอยืมทรัพย์สินของทางราชการไปใช้ปฏิบัติงาน มีการนำไปใช้อย่างไม่ถูกต้อง ขาดการกำกับดูแล และตรวจสอบการใช้ทรัพย์สิน จึงควรมีการกำหนดหรือระบุแนวทางการใช้ทรัพย์สินของราชการไว้ในคู่มือมาตรฐานการปฏิบัติงานและแจ้งให้บุคลากรในหน่วยงานได้ทราบ

1.5 หน่วยงานควรขับเคลื่อนมาตรการเสริมสร้างมาตรฐานทางจริยธรรมของหน่วยงานให้บุคลากรมีทัศนคติและค่านิยมในการปฏิบัติงาน ให้มีความซื่อสัตย์ สุจริต มุ่งผลสำเร็จของงาน มีความรับผิดชอบต่อหน้าที่ราชการ

**ส่วนที่ 2** **EIT** การเก็บข้อมูลจากผู้รับบริการหรือผู้ติดต่อหน่วยงาน โดยเปิดโอกาสให้ผู้รับบริการหรือผู้มาติดต่องานราชการในช่วงปีงบประมาณ พ.ศ. 2566 จำนวน 48 คน ได้แสดงความคิดเห็นต่อการดำเนินงานของเทศบาลตำบลบ้านสิงห์ โดยสอบถามการรับรู้และความคิดเห็นใน 3 ตัวชี้วัด ได้แก่ (1) คุณภาพการดำเนินงาน (2) ประสิทธิภาพการสื่อสาร และ (3) การปรับปรุงระบบการทำงาน ได้คะแนนในภาพรวม 89.51 คะแนน (ในปีงบประมาณ 2565 ได้คะแนนในภาพรวม 85.60 คะแนน) เมื่อเทียบกับปีที่ผ่านมา เพิ่มขั้น 3.91 คะแนน

**. ปัญหาและข้อเสนอแนะจากหน่วยประเมิน EIT**

2.1 ผู้รับบริการหรือผู้มาติดต่อราชการบางราย เห็นว่าเจ้าหน้าที่ของหน่วยงานมีการปฏิบัติงาน/ให้บริการกับผู้มาติดต่ออย่างไม่เป็นธรรม และเลือกปฏิบัติ หน่วยงานจึงควรวิเคราะห์ว่าภารกิจหรืองานบริการใดภายในหน่วยงานที่อาจเกิดการให้บริการที่ไม่เท่าเทียมกัน จากนั้นจึงพัฒนาช่องทางการให้บริการในรูปแบบ ออนไลน์ หรือ E – Service เพื่อลดการใช้ดุลพินิจที่ไม่เป็นธรรม หรือการเลือกปฏิบัติในภารกิจหรือบริการนั้น ๆ และหน่วยงานควรจัดทำคู่มือการให้บริการโดยละเอียด หรืออาจจัดทำเป็นสื่อรูปแบบต่าง ๆ เช่น แผ่นพับ , ป้ายประชาสัมพันธ์ , อินโฟกราฟิก เป็นต้น

2.2 ผู้รับบริการหรือผู้มาติดต่อราชการบางราย เห็นว่าเจ้าหน้าที่ไม่มีการปรับปรุงการปฏิบัติงานหรือให้บริการให้ดีขึ้นกว่าที่ผ่านมา ดังนั้นหน่วยงานควรมีการสำรวจความพึงพอใจในการให้บริการและนำผลการสำรวจฯ มาปรับปรุงปละพัฒนาคุณภาพการปฏิบัติงานหรือการให้บริการ

**ส่วนที่ 3** **OIT** การเปิดเผยข้อมูลทางเว็บไซด์ของหน่วยงาน เป็นการตรวจสอบระดับการเปิดเผยข้อมูลของหน่วยงานเทศบาลตำบลบ้านสิงห์ ที่เผยแพร่ไว้ทางหน้าเว็บไซต์หลักของหน่วยงาน โดยมีคณะที่ปรึกษาการประเมิน ITA เป็นผู้ตรวจสอบข้อมูลและให้คะแนนพร้อมข้อเสนอแนะตามหลักเกณฑ์การประเมินที่กำหนด โดยมี 2 ตัวชี้วัด ได้แก่ (1) การเปิดเผยข้อมูล และ (2) การป้องกันการทุจริต ได้คะแนนในภาครวม 60.27 คะแนน (ในปีงบประมาณได้คะแนนในภาพรวม 60.27 คะแนน) เมื่อเทียบกับปีที่ผ่านมาเพิ่มขึ้น 9.36 คะแนน

โดยต้องมีการเปิดเผยข้อมูลทางเว็บไซด์ของหน่วยงาน จำนวน 43 ข้อ ซึ่งมีข้อที่ไม่มีคะแนน ดังนี้

010 นโยบายคุ้มครองข้อมูลส่วนบุคคล - ไม่พบนโยบายที่หน่วยงานจัดทำขึ้น

014 คู่มือหรือมาตรฐานการปฏิบัติงาน -มีการระบุเปิดเผยในเว็บไซด์ของหน่วยงานเป็นหน้าแรกแต่ไม่ได้อธิบายตำแหน่งของคำตอบ

022 รายงานผลการจัดซื้อจัดจ้าง หรือการจัดหาพัสดุประจำปี

- ขาดสรุปรายการที่มีการจัดซื้อจัดจ้าง

025 หลักเกณฑ์การบริหารและพัฒนาทรัพยากรบุคคล ขาด

- หลักเกณฑ์การสรรหา และคัดเลือกบุคลากร

- การบรรจุและการแต่งตั้งบุคลากร

– การพัฒนาบุคลากร

035 การดำเนินการเพื่อจัดการความเสี่ยงการทุจริตและประพฤตมิชอบ

- ไม่ได้ระบุ URL

040 การขับเคลื่อนจริยธรรม - การฝึกอบรมไม่มีการสอดแทรกสาระด้านจริยธรรมของเจ้าหน้าที่

042 มาตรการส่งเสริมคุณธรรมและความโปร่งใสภายในหน่วยงาน

- ขาดประเด็นที่ต้องพัฒนาให้ดียิ่งขึ้น ที่มีความสอดคล้องกับผลการประเมินฯ

043 การดำเนินการตามมาตรการส่งเสริมคุณธรรมและความโปร่งใสภายในหน่วยงาน

- เมื่อไม่มีข้อ 042 ข้อ 043 จะไม่ได้คะแนน

**ปัญหาและข้อเสนอแนะจากหน่วยประเมิน OIT**

**3.1 หลักเกณฑ์การบริหารและพัฒนาบุคลากร** หน่วยงานต้องแสดงอย่างน้อยประกอบด้วย

(1) การสรรหาและการคัดเลือกบุคลากร (2) การบรรจุและแต่งตั้งบุคลากร

(3) การพัฒนาบุคลากร (4) การประเมินผลการปฏิบัติราชการ

(5) การให้คุณให้โทษและการสร้างขวัญกำลังใจ

และทั้งหมดต้องเป็นหลักเกณฑ์ที่ใช้ในปีงบประมาณ 2566

หน่วยงานขาดข้อมูล (1) และ (3) จึงควรนำข้อมูลลงให้ครบถ้วนทั้ง 5 ข้อ

**3.2 การดำเนินการหรือจัดการความเสี่ยงการทุจริต และประพฤติมิชอบ** ต้องเป็นกิจกรรมหรือการดำเนินการที่สอดคล้องกับมาตรการ หรือการดำเนินการเพื่อบริหารความเสี่ยง และเป็นการดำเนินการในปี พ.ศ. 2566

หน่วยงานไม่ได้ระบุ URL ในช่องคำตอบผู้ตรวจจึงไม่สามารถตรวจได้

**3.3 ประมวลจริยธรรมสำหรับเจ้าหน้าที่**

หน่วยงานไม่ได้ระบุ URL ในช่องคำตอบผู้ตรวจจึงไม่สามารถตรวจได้

**3.4 การขับเคลื่อนจริยธรรม** การแสดงผลการเสริมสร้างมาตรฐานทางจริยธรรมให้แก่เจ้าหน้าที่ของหน่วยงานในปี พ.ศ. 2566 อย่างน้อยต้องประกอบด้วย

(1) การจัดตั้งทีมให้คำปรึกษา ตอบคำถามทางจริยธรรมหรือคณะทำงานขับเคลื่อนเรื่องจริยธรรม

(2) จัดทำแนวปฏิบัติ Dos&Don’t เพื่อลดความสับสนเกี่ยวกับพฤติกรรมสีเทา

(3) ฝึกอบรมที่มีการสอดแทรกสาระด้านจริยธรรมของเจ้าหน้าที่ของรัฐในหลักสูตร

หน่วยงานไม่ได้มีการจัดการอบรม และไม่มีการสอดแทรกด้านจริยธรรมของเจ้าหน้าที่ในการอบรมหรือประชุม

**3.5 มาตรการส่งเสริมคุณธรรมและความโปร่งใสในหน่วยงาน** ต้องแสดงการวิเคราะห์ผลการประเมินคุณธรรมและความโปร่งใสในการดำเนินงานของหน่วยงานในปี พ.ศ. 2565 รายละเอียดการวิเคราะห์ต้องประกอบด้วย

(1) ประเด็นที่เป็นข้อบกพร่องหรือจุดอ่อนที่ต้องแก้ไขโดยเร่งด่วน

(2) ประเด็นที่จะต้องพัฒนาให้ดีขึ้น ที่มีความสอดคล้องกับผลการประเมิน และมีการกำหนดแนวทางการนำผลการวิเคราะห์ไปสู่การปฏิบัติ หรือมีมาตรการเพื่อขับเคลื่อนการส่งเสริมคุณธรรมและความโปร่งใสภายในหน่วยงานให้ดีขึ้น โดยต้องมี – การกำหนดผู้รับผิดชอบหรือผู้ที่เกี่ยวข้อง

- การกำหนดขั้นตอนหรือวิธีปฏิบัติ

- การกำหนดแนวทางการกำกับติดตาม

หน่วยงาน มีมาตรการส่งเสริมคุณธรรมฯ มีการแสดงการวิเคราะห์ผลการประเมินฯ แต่ขาดองค์ประกอบ (2)

ไม่มีการกำหนดผู้รับผิดชอบ หัวข้อนี้จึงไม่มีคะแนน

4. การวิเคราะห์ผลการประเมิน ITA ประจำปีงบประมาณ พ.ศ. 2566

**ประเด็นที่ 1** กระบวนการปฏิบัติงานที่โปร่งใสและมีประสิทธิภาพ

|  |  |  |  |  |  |
| --- | --- | --- | --- | --- | --- |
| **ลำดับ** | **หัวข้อ** | **เครื่องมือ**  **การประเมิน** | **ข้อคำถาม** | **ตะแนน** | **ข้อบกพร่อง/ข้อแก้ไข** |
| 1. | กระบวนการปฏิบัติงานที่โปร่งใส และมีประสิทธิภาพ | **IIT** | ข้อ i1  ข้อ i2  ข้อ i3  ข้อ i4  ข้อ i5  ข้อ i6 | 80.34  83.47  78.31  96.88  96.88  93.75 |  |
| **EIT** | ข้อ e1  ข้อ e2  ข้อ e3  ข้อ e4  ข้อ e11  ข้อ e12  ข้อ e15 | 92.26  93.13  91.39  97.39  91.39  93.13  93.13 |  |
| **OIT** | ข้อ o11  ข้อ o12  ข้อ o13  ข้อ o14 | 100  100  100  0 | คู่มือการปฏิบัติงาน ระบุมีการเปิดเผย แต่ไม่ได้อธิบายตำแหน่งของคำตอบ |

ข้อเท็จจริงพบว่า เทศบาลตำบลบ้านสิงห์ มีผลคะแนนในตัวชี้วัดด้านการปฏิบัติหน้าที่อยู่ที่ 88.27 คะแนน จากตัวชี้วัด IIT ข้อ i1 – i6 ของเจ้าหน้าภายในหน่วยงานยังมีคะแนนอยู่ในระดับสูง แต่ยังสามารถพัฒนาปรับปรุงแก้ไขให้ดียิ่งขึ้นได้ ส่วนความคิดเห็นของผู้มีส่วนได้เสียภายในนั้นก็ยังเห็นว่าหน่วยงานก็มีการให้บริการเป็นไปตามขั้นตอน และระยะเวลา มีความรับผิดชอบต่อหน้าที่ และไม่เคยถูกเจ้าหน้าที่เรียกรับเงิน ทรัพย์สิน แต่ยังเห็นว่าการปฏิบัติงานให้บริการของเจ้าหน้าดีขึ้นกว่าปีที่ผ่านมาแต่ยังไม่ดีที่สุด และจากการวัดโดยการเปิดเผยข้อมูลสาธารณะ ในส่วนของคู่มือหรือมาตรฐานการปฏิบัติงานมีการเปิดเผยแต่ไม่ได้อธิบายถึงตำแหน่งของคำตอบว่าอยู่ในส่วนใดของเว็บไซด์

**ประเด็นที่ 2** การให้บริการและระบบ E-Service

|  |  |  |  |  |  |
| --- | --- | --- | --- | --- | --- |
| **ลำดับ** | **หัวข้อ** | **เครื่องมือ**  **การประเมิน** | **ข้อคำถาม** | **ตะแนน** | **ข้อบกพร่อง/ข้อแก้ไข** |
| 2. | การให้บริการและระบบ E-Service | **OIT** | ข้อ o15  ข้อ o16  ข้อ o17  ข้อ o18ข้อ o30 | 100  100  100  100  100 |  |

ข้อเท็จจริงพบว่า เทศบาลตำบลบ้านสิงห์ควรรักษาระดับคะแนน และต้องคอยปรับปรุงระบบ E-Service ให้อัพเดทและเหมาะสมทันสมัยอยู่เสนอ

**ประเด็นที่ 3** ช่องทางและรูปแบบการประชาสัมพันธ์เผยแพร่ข้อมูลข่าวสารภาครัฐ

|  |  |  |  |  |  |
| --- | --- | --- | --- | --- | --- |
| **ลำดับ** | **หัวข้อ** | **เครื่องมือ**  **การประเมิน** | **ข้อคำถาม** | **ตะแนน** | **ข้อบกพร่อง/ข้อแก้ไข** |
| 3. | ช่องทางและรูปแบบการประชาสัมพันธ์เผยแพร่ข้อมูลข่าวสารภาครัฐ | **EIT** | ข้อ e6  ข้อ e7  ข้อ e8  ข้อ e9  ข้อ e10 | 94.87  92.26  97.42  93.13  94.79 | ควรมีการปรับปรุงด้านการประชาสัมพันธ์ให้รวดเร็ว และจัดทำรูปแบบให้เข้าถึงง่าย |
| **OIT** | ข้อ o1  ข้อ o2  ข้อ o3  ข้อ o5  ข้อ o6  ข้อ o7  ข้อ o8  ข้อ o9  ข้อ o10 | 100  100  100  100  100  100  100  100  0 | ไม่มีข้อมูลมาตรการคุ้หรือนโยบายคุ้มครองข้อมูลข่าวสารของประชาชน |

ข้อเท็จจริงพบว่า มีผู้รับบริการหรือผู้มาติดต่อราชการกับหน่วยงานบางรายมีความเห็นว่าช่องทางการเผยแพร่ข้อมูลข่าวสารของหน่วยงานเข้าถึงได้ยาก รวมถึงข้อมูลข่าวสารที่เผยแพร่ให้ประชาชนหรือผู้รับบริการได้รับทราบนั้นยังขาดความชัดเจนเพียง พอเทศบาลตำบลบ้านสิงห์มีการเผยแพร่ข้อมูลข่าวสารครบถ้วน แต่ไม่ได้มีการจัดทำนโยบายคุ้มครองข้อมูลข่าวสารส่วนบุคคล ที่จัดทำโดยหน่วยงานเอง

**ประเด็นที่ 4** กระบวนการกำกับดูแลการใช้ทรัพย์สินของราชการ

|  |  |  |  |  |  |
| --- | --- | --- | --- | --- | --- |
| **ลำดับ** | **หัวข้อ** | **เครื่องมือ**  **การประเมิน** | **ข้อคำถาม** | **ตะแนน** | **ข้อบกพร่อง/ข้อแก้ไข** |
| 4. | กระบวนการกำกับดูแลการใช้ทรัพย์สินของราชการ | **IIT** | ข้อ I19  ข้อ I20  ข้อ I21  ข้อ I22  ข้อ I23  ข้อ I24 | 62.59  66.78  61.69  85.47  85.47  73.03 | เจ้าหน้าที่ของหน่วยงานส่วนมาก ยังไม่ทราบถึงแนวทาง วิธีการและขั้นตอนการขอใช้ทรัพย์สินของทางราชการ |
| **OIT** | ข้อ o34  ข้อ o35 | 100  100 |  |

ข้อเท็จจริงพบว่า เจ้าหน้าที่ผู้ตอบแบบสอบถาม ซึ่งส่วนมากจะปฏิบัติงานในตำแหน่งพนักงานจ้าง ปฏิบัติงานอยู่นอกสำนักงาน จึงมักจะไม่รู้เกี่ยวกับระเบียบ ข้อปฏิบัติ แนวทาง และขั้นตอนการปฏิบัติ โดยเฉพาะในเรื่องของการใช้ทรัพย์สินของทางราชการ ส่วนการเปิดเผยข้อมูลสาธารณะ ก็ได้มีการจัดทำการประเมินความเสียง และมีการดำเนินการเพื่อจัดการความเสี่ยงที่จะเกิดการทุจริตและประพฤติมิชอบ

**ประเด็นที่ 5** กระบวนการสร้างความโปร่งใสในการใช้งบประมาณและการจัดซื้อจัดจ้าง

|  |  |  |  |  |  |
| --- | --- | --- | --- | --- | --- |
| **ลำดับ** | **หัวข้อ** | **เครื่องมือ**  **การประเมิน** | **ข้อคำถาม** | **ตะแนน** | **ข้อบกพร่อง/ข้อแก้ไข** |
| 5. | กระบวนการสร้างความโปร่งใสในการใช้งบประมาณและการจัดซื้อจัดจ้าง | **IIT** | ข้อ I7  ข้อ I8  ข้อ I9  ข้อ I10  ข้อ I11  ข้อ I12 | 50.03  36.38  78.28  88.56  85.41  88.53 | เจ้าหน้าที่ของหน่วยงานส่วนมาก ยังไม่ทราบข้อมูลเกี่ยวกับงบงประมาณ และไม่เคยเข้ามามีส่วนร่วมแสดงความคิดเห็นในการจัดทำงบประมาณ |
| **OIT** | ข้อ o11  ข้อ o12  ข้อ o13  ข้อ o19  ข้อ o20  ข้อ o21  ข้อ o22 | 100  100  100  100  100  100  100 | ควรรักษามาตรฐานไว้ |

ข้อเท็จจริงพบว่า เจ้าหน้าที่ผู้ตอบแบบสอบถาม ซึ่งส่วนมากจะปฏิบัติงานในตำแหน่งพนักงานจ้าง ปฏิบัติงานอยู่นอกสำนักงาน มักจะได้รับทราบถึงการจัดทำงบประมาณ หรือทราบถึงงบประมาณของหน่วยงานว่าในส่วนใดบ้าง เท่าไหร่ เพราะในกระบวนการจัดทำงบประมาณมักจะดำเนินการโดยพนักงานในระดับสายบริหาร แต่ในส่วนของการเปิดเผยข้อมูลสาธารณะมีการเปิดเผยครบถ้วน แต่ก็ควรจะต้องปรับปรุงอย่างสม่ำเสมอ

**ประเด็นที่ 6** กระบวนการควบคุม ตรวจสอบการใช้อำนาจและการบริหารงานบุคคล

|  |  |  |  |  |  |
| --- | --- | --- | --- | --- | --- |
| **ลำดับ** | **หัวข้อ** | **เครื่องมือ**  **การประเมิน** | **ข้อคำถาม** | **คะแนน** | **ข้อบกพร่อง/ข้อแก้ไข** |
| 6. | กระบวนการควบคุม ตรวจสอบการใช้อำนาจและการบริหารงานบุคคล | **IIT** | ข้อ I13  ข้อ I14  ข้อ I15  ข้อ I16  ข้อ I17  ข้อ I18  ข้อ i27 | 81.38  79.25  72.94  91.69  91.69  85.53  72.06 | พนักงาน-เจ้าหน้าที่ของหน่วยงาน ยังเห็นว่าผู้บังคับบัญชาประเมินผลการปฏิบัติงาน การคัดเลือกผู้เข้ารับการอบรมอย่างไม่เป็นธรรม |
| **OIT** | ข้อ o23  ข้อ o24  ข้อ o25  ข้อ o26  ข้อ o39  ข้อ o40  ข้อ o41 | 100  100  0  100  0  0  100 | องค์ประกอบ และข้อมูลที่เกี่ยวกับการบริหารงานบุคคลยังมีไม่ทราบถ้วน และไม่มีการฝึกอบรมที่มีการสอดแทรกสาระด้านจริยธรรม |

ข้อเท็จจริงพบว่า พนักงาน – เจ้าหน้าที่ ยังไม่ได้รับความเป็นธรรมในการประเมินผลการปฏิบัติราชการ หรือการคัดเลือกให้เข้ารับการฝึกอบรม หรือศึกษาดูงาน จึงควรมีการจัดทำประกาศหลักเกณฑ์ในเรื่องดังกล่าวให้ชัดเจน และผู้บังคับบัญชาต้องมีการปฏิบัติตามหลักเกณฑ์ที่กำหนดอย่างเคร่งครัด การดำเนินการด้านการบริหารงานบุคคลต้องโปร่งใสและตรวจสอบได้ ไม่เลือกปฏิบัติ ส่วนด้านการเปิดเผยข้อมูลสาธารณะด้านการบริหารงานบุคคลต้องมีข้อมูลที่ครอบคลุมครบถ้วน

**ประเด็นที่ 7** กลไกและมาตรการในการแก้ไขและป้องกันการทุจริตภายในของหน่วยงาน

|  |  |  |  |  |  |
| --- | --- | --- | --- | --- | --- |
| **ลำดับ** | **หัวข้อ** | **เครื่องมือ**  **การประเมิน** | **ข้อคำถาม** | **คะแนน** | **ข้อบกพร่อง/ข้อแก้ไข** |
| 7. | กลไกและมาตรการในการแก้ไขและป้องกันการทุจริตภายในหน่วยงาน | **IIT** | ข้อ I25  ข้อ I26  ข้อ I28  ข้อ I29  ข้อ I30 | 85.50  75.22  76.06  76.16  80.28 | เจ้าหน้าที่ในหน่วยงานบางคนยังไม่ทราบว่ามีการกำหนดมาตรฐานทางจริยธรรม |
| **EIT** | ข้อ e10  ข้อ e15 | 100  80.10 | ผู้มีส่วนได้เสียภายนอก เห็นว่าหน่วยงานควรมีการปรับปรุงการบริหารงานให้มีความโปร่งใสให้มากขึ้น |
|  |  | **OIT** | ข้อ o27 – o34  ข้อ o35  ข้อ o36 – o38  ข้อ o39 | 100  0  100  0 | ไม่ได้ระบุ URL ในหัวข้อการดำเนินการเพื่อจัดการความเสี่ยงการทุจริต และ ประมวลจริยธรรม |

ข้อเท็จจริงพบว่า มีการจัดทำการดำเนินการเพื่อจัดการความเสี่ยงการทุจริตและประพฤติมิชอบ และ มีการจัดทำประมวลจริยธรรมสำหรับผู้บริหาร , สมาชิกสภาเทศบาล และพนักงานส่วนท้องถิ่น ไว้ด้านท้ายของประกาศแผนอัตรากำลังพนักงาน แต่เจ้าหน้าที่ผู้รับผิดชอบลืมส่ง URL จึงเห็นควรตรวจสอบก่อนการอนุมัติเสมอ

**5. การนำผลการวิเคราะห์แต่ละประเด็นไปสู่การปฏิบัติ ในปีงบประมาณ พ.ศ.2567**

|  |  |  |  |  |
| --- | --- | --- | --- | --- |
| **หัวข้อ** | **วิธีการนำผลวิเคราะห์ไปสู่การปฏิบัติ** | **ผู้รับผิดชอบ/**  **ผู้ที่เกี่ยวข้อง** | **ขั้นตอน/วิธีปฏิบัติ** | **ระยะเวลาดำเนินงาน** |
| **1.กระบวนการปฏิบัติงานที่โปร่งใสและมีประสิทธิภาพ** | ▪จัดทำคู่มือ/แนวทางการปฏิบัติงานหรือการให้บริการที่กำหนดผู้รับผิดชอบขั้นตอนและระยะเวลาให้ชัดเจนและเผยแพร่คู่มือ/แนวทางดังกล่าวให้ข้าราชการและเจ้าหน้าที่ทราบและยึดถือปฏิบัติสร้างระบบการประเมินประสิทธิภาพการให้บริการของผู้มาติดต่อรับบริการ ณ จุดให้บริการได้โดยง่ายรวมทั้งกำหนดมาตรการบริหารงานบุคคลและการพิจารณาให้คุณให้โทษตามหลักคุณธรรมและความสามารถ | ทุกหน่วยงาน | รายละเอียดขั้นตอนการดำเนินการ  1.จัดทำคู่มือ/แนวทางการปฏิบัติงานหรือการให้บริการที่กำหนดผู้รับผิดชอบขั้นตอนและระยะเวลา ให้ชัดเจน  2.แจ้งเวียนให้บุคลากรภายในให้รับทราบ  3.เผยแพร่จัดทำคู่มือ/แนวทางการปฏิบัติงานลงในช่องทางการติดต่อภายในหน่วยงานทุกชนิดยกตัวอย่าง เช่น เว็บไซต์ บอร์ดประชาสัมพันธ์ เป็นต้น | 1 ตุลาคม 2566 – 30 กันยายน 2567 |
| ▪จัดประชุมประจำเดือนเพื่อสร้างกระบวนการ ปรึกษาหารือระหว่างผู้บริหารและบุคลากรเพื่อร่วมกันทบทวนปัญหาและอุปสรรคในการปฏิบัติงานอย่างเป็นระบบ | สำนักปลัด | 1. จัดประชุมเพื่อสร้างกระบวนการปฏิบิติงานอย่างเป็นระบบในหน่วยงาน  2. นำปัญหาข้อเสนอแนะที่ได้แจ้งเวียนให้บุคลากรภายในได้รับทราบ | 1 ตุลาคม 2566 – 30 กันยายน 2567 |
|  | ▪ส่งเสริมให้ผู้รับบริการและประชาชนทั่วไปมีส่วนร่วมในการแสดงความคิดเห็นหรือให้คำแนะนำในการพัฒนาและปรับปรุงคุณภาพและมาตรฐานการให้บริการ | ทุกหน่วยงาน | 1. จัดทำแบบประเมินความพึงพอใจในการบริการของหน่วยงาน  2. เพิ่มช่องทางการแสดงความคิดเห็น/ข้อเสนอแนะ ในช่องทางการติดต่อทุกชนิด | 1 ตุลาคม 2566 – 30 กันยายน 2567 |
| **หัวข้อ** | **วิธีการนำผลวิเคราะห์ไปสู่การปฏิบัติ** | **ผู้รับผิดชอบ/**  **ผู้ที่เกี่ยวข้อง** | **ขั้นตอน/วิธีปฏิบัติ** | **ระยะเวลาดำเนินงาน** |
| **2. การให้บริการและระบบ E-service** | ▪ จัดทำช่องทางการติดต่อสอบถามข้อมูลให้มีลักษณะเป็นการสื่อสารสองทางและช่องทางการรับฟังความคิดเห็นของผู้มาติดต่อหรือผู้รับบริการและพัฒนาระบบการให้บริการประชาชน ผ่านระบบฐานข้อมูล SmartLaw ของกรมการปกครองซึ่งเป็นระบบงานสำนวน กฎหมาย และระบบสืบค้นกฎหมายเพื่อสนับสนุนการปฏิบัติงานของเจ้าหน้าที่และเป็นประโยชน์ต่อประชาชนทั่วไป | สำนักปลัด | 1. ผู้บริหารกำหนดผู้รับผิดชอบ  2.จัดทำช่องทางการสื่อสารให้สะดวกและตอบสนองความต้องการแก่ผู้ที่มาใช้บริการ | 1 ตุลาคม 2566 – 30 กันยายน 2567 |
| **3. ช่องทางและรูปแบบการประชาสัมพันธ์เผยแพร่ข้อมูลข่าวสารภาครัฐ** | ▪ พัฒนาวิธีการเข้าถึงช่องทางในการประชาสัมพันธ์ให้หลากหลายและมีประสิทธิภาพ (สะดวก/รวดเร็ว/ตอบสนองในการแก้ไข) และส่งเสริมให้เจ้าหน้าที่ที่เกี่ยวข้องมีการเพิ่มพูนทักษะและความรู้เกี่ยวกับการปฏิบัติงานอย่างสม่ำเสมอ | สำนักปลัด | 1. จัดทำโครงการอบรมแก่เจ้าหน้าที่ที่เกี่ยวข้องภายในหน่วยงาน  2. ติดต่อวิทยากรเพื่อนำมาอบรมแก่เจ้าหน้าที่  3. ติดตามความก้าวหน้า การดำเนินงานและรายงานผลอย่างสม่ำเสมอ | 1 ตุลาคม 2566 – 30 กันยายน 2567 |
| **4. กระบวนการกำกับดูแลการใช้ทรัพย์สินของราชการ** | ▪ จัดให้มีการเปิดเผยข้อมูลสร้างการรับรู้แผนการจัดซื้อจัดจ้างหรือแผนการจัดหาวัสดุแผนการใช้จ่ายงบประมาณรวมถึงการเบิกจ่ายงบประมาณอย่างเปิดเผยและพร้อมรับการตรวจสอบทุกภาคส่วนตลอดจนการจัดทำรายงานผลอย่างสม่ำเสมอ | งานพัสดุ/  กองคลัง | 1. จัดทำคำสั่งมอบหมายหน่วยงาน/เจ้าหน้าที่ที่เกี่ยวข้องดำเนินการจัดทำแผนการดังกล่าว  2. ประชาสัมพันธ์เผยแพร่ข้อมูลเกี่ยวกับแผนการใช้จ่ายงบประมาณการจัดซื้อจัดจ้างประจำปีผ่านทางช่องทางการติดต่อของสำนักงาน | 1 ตุลาคม 2566 – 30 กันยายน 2567 |
| **หัวข้อ** | **วิธีการนำผลวิเคราะห์ไปสู่การปฏิบัติ** | **ผู้รับผิดชอบ/**  **ผู้ที่เกี่ยวข้อง** | **ขั้นตอน/วิธีปฏิบัติ** | **ระยะเวลาดำเนินงาน** |
| **5. กระบวนการสร้างความโปร่งใสในการใช้งบประมาณและการจัดซื้อจัดจ้าง** | ▪ ประชาสัมพันธ์สร้างความรู้ความเข้าใจให้บุคลากรภายในหน่วยงานทราบโดยทั่วกันและเปิดโอกาสให้บุคลากรเข้าไปมีส่วนร่วมในกระบวนการจัดทำงบประมาณ  ▪ จัดทำรายงานผลการจัดซื้อจัดจ้างให้เป็นปัจจุบัน | งานพัสดุ/  กองคลัง | 1. จัดประชุมชี้แจงข้อมูลการใช้จ่ายงบประมาณแผนการจัดซื้อจัดจ้าง  2. รายงานผลการจัดซื้อจัดจ้างหรือจัดหาพัสดุให้ผู้บริหารทราบทุกเดือนสม่ำเสมอ  3.ประกาศเผยแพร่แผนและผลการจัดซื้อจัดจ้างหรือแผนจัดหาพัสดุทางเว็บไซต์หน่วยงานหรือสื่อออนไลน์ | 1 ตุลาคม 2566 – 30 กันยายน 2567 |
| **6. กระบวนการควบคุมตรวจสอบการใช้อำนาจและการบริหารงานบุคคล** | ▪ ประชาสัมพันธ์บุคลากรให้ทราบข้อมูลรายละเอียดของตำแหน่งงาน (job description) และเกณฑ์การประเมินผลการปฏิบัติงานรวมทั้งเปิดรับฟังความคิดเห็นของผู้ที่เกี่ยวข้องเพื่อปรับปรุงประสิทธิภาพการปฏิบัติงาน | สำนักปลัด | 1. จัดทำและดำเนินการตามนโยบายหรือแผนการบริหารทรัพยากรบุคคลเช่นการสรรหาและบรรจุแต่งตั้งข้าราชการแทนตำแหน่งว่างการปรับปรุงการกำหนดตำแหน่งการทบทวนภารกิจรวมถึงดำเนินการตามแผนพัฒนาบุคลากรและหลักเกณฑ์การส่งบุคลากรเข้ารับการอบรม/ทุนการศึกษา  2. กำหนดหลักเกณฑ์การประเมินผลการปฏิบัติงานรายบุคคลที่เชื่อมโยงกับผลการปฏิบัติงานขององค์กร  3. แจ้งเวียนให้บุคลากรทราบข้อมูลรายละเอียดของตำแหน่งงานและเกณฑ์การประเมินผลการปฏิบัติงาน | 1 ตุลาคม 2566 – 30 กันยายน 2567 |

|  |  |  |  |  |
| --- | --- | --- | --- | --- |
| **หัวข้อ** | **วิธีการนำผลวิเคราะห์ไปสู่การปฏิบัติ** | **ผู้รับผิดชอบ/**  **ผู้ที่เกี่ยวข้อง** | **ขั้นตอน/วิธีปฏิบัติ** | **ระยะเวลาดำเนินงาน** |
| **7. กลไกและมาตรการในการแก้ไขและป้องกันการทุจริตภายในหน่วยงาน** | ▪ จัดทำมาตรการป้องกันและมีระบบการติดตามตรวจสอบพฤติกรรมการทุจริตอย่างชัดเจน และเปิดเผย รวมทั้งนำผลการประเมิน ITA ไปปรับปรุงการทำงาน  ▪ จัดทำข้อมูล กิจกรรม/โครงการ ให้ครบถ้วนและสอดคล้องตามมาตรการ  ▪ จัดทำมาตรการดำเนินการจัดการความเสี่ยงการทุจริตประจำปี  ▪ จัดให้มีการแต่งตั้งคณะกรรมการขับเคลื่อนเรื่องจริยธรรม | สำนักปลัด | 1. ทำการวิเคราะห์และประเมินความเสี่ยงการทุจริตพร้อมกำหนดมาตรการป้องกันการทุจริตภายในหน่วยงานพร้อมเผยแพร่ให้บุคลกรภายในรับทราบและถือเป็นแนวปฏิบัติ  2. นำผลการวิเคราะห์ITAปรับปรุงการปฏิบัติงานให้มีประสิทธิภาพยิ่งขึ้น  3.แต่งตั้งคณะกรรมการขับเคลื่อนเรื่องจริยธรรมและจัดทำมาตรฐานทางจริยธรรม และDos & Don’ts เพื่อเผยแพร่ให้บุคลากรภายในรับทราบและถือเป็นแนวปฏิบัติ  4. จัดกิจกรรม/โครงการฝึกอบรมสอดแทรกสาระด้านจริยธรรมของเจ้าหน้าที่ของรัฐ | 1 ตุลาคม 2566 – 30 กันยายน 2567 |

6. **การวิเคราะห์ข้อจำกัดของหน่วยงานในการดำเนินการประเมินคุณธรรมและความโปร่งใสในการดำเนินงานของหน่วยงานภาครัฐ**

**1. ข้อจำกัดด้านบุคลากร...ผู้บริหาร เจ้าหน้าที่ ยังไม่ค่อยให้ความสำคัญกับการประเมินฯ และยังขาดบุคลากรที่มีความรู้และเชียวชาญเพี่อดูแลระบบการเผยแพร่ข้อมูลข่าวสาร**

**2. ข้อจำกัดด้านงบประมาณ**...- ไม่มี -

**3. ข้อจำกัดด้านเทคโนโลยี**..บุคลากรยังไม่สนใจในเรื่องเทคโนโลยี

**4.ข้อจำกัดด้านสภาพพื้นที่**...ในพื้นที่ยังเป็นที่เกษตร ประชาชนส่วนมากทำอาชีพเกษตรกร และมีภาคธุรกิจก็เป็นธุรกิจขนาดย่อมในครัวเรือน เวลาที่มีต้องประกอบอาชีพทำมาหากิน จึงไม่ให้ความสำคัญหรือให้ความสนใจกับข้อมูลข่าวสารของทางราชการที่เผยแพร่ทางสื่อออนไลน์ มักจะยังใช้วิธีมาติดต่อ สอบถาม ณ สำนักงานมากกว่า

 **5. ข้อจำกัดด้านเศรษฐกิจ วัฒนธรรม การดำรงชีวิตของคนในพื้นที่**...เศรษฐกิจส่วนใหญ่เป็นภาคการเกษตร ประชาชนจึงมุ่งที่จะประกอบอาชีพเพื่อเลี้ยงดูครอบครัวมากกว่าจะให้ความสำคัญกับการบริหารงานภาครัฐ วัฒนธรรมก็เป็นวัฒนธรรมสังคมชนบท





(ลงชื่อ) ......................................................ผู้รายงาน

(นายธีรทัศน์ บุญทรง)

ปลัดเทศบาลตำบลบ้านสิงห์